**ĀRKĀRTAS DOMES SĒDES PROTOKOLS**

Nr.15

 2022. gada 13. oktobrī

Sēde sasaukta plkst. 9.00

Sēdi atklāj plkst. 9.00

**Darba kārtība:**

1. Par projekta “Es arī būšu kapteinis!” iesniegšanu

Sēde notiek attālināti tiešsaistē Webex platformā.

Sēdi translē tiešraidē Limbažu novada pašvaldības Youtube kontā: <https://youtu.be/8E7osSjt73k>

Sēdi ieraksta audioformātā.

**Sēdi vada:** Limbažu novada pašvaldības domes priekšsēdētājs Dagnis Straubergs.

**Sēdi protokolē:** Limbažu novada pašvaldības Limbažu novada administrācijas Administratīvās nodaļas lietvede Dace Tauriņa.

**Sēdē piedalās deputāti:** Jānis Bakmanis, Māris Beļaunieks, Lija Jokste, Dāvis Melnalksnis, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane.

**Sēdē nepiedalās deputāti:** Edžus Arums (iemesls nav zināms), Andris Garklāvs (iemesls nav zināms), Aigars Legzdiņš (iemesls nav zināms), Arvīds Ozols (tehnisku iemeslu dēļ), Edmunds Zeidmanis (iemesls nav zināms), Didzis Zemmers (iemesls nav zināms).

**Sēdē piedalās:** Agris Blumers, Aiga Briede, Aiva Miškovska, Anna Siliņa, Dita Lejniece, Edmunds Liepiņš, Ģirts Ieleja, Gundega Upīte-Vīksna, Ieva Mahte, Ieva Skuja, Ilga Tiesnese, Ilze Millere, Ināra Lazdiņa, Iveta Beļauniece, Izita Kļaviņa, Jana Mošura, Juris Graudiņš, Inga Indriksone, Raimonds Straume, Santa Čingule, Sarma Kacara, Maija Siliņa.

**Lēmums Nr. 995**

**1.**

**Par projekta “****Es arī būšu kapteinis!” iesniegšanu**

Ziņo Sarma Kacara, debatēs piedalās D. Straubergs

 Biedrība „Jūrkante” izsludinājusi atklāta konkursa projektu iesniegumu pieņemšanas 12.kārtu Eiropas Jūrlietu un zivsaimniecības fonda (EJZF) pasākuma 43.02 „Sabiedrības virzītas vietējās attīstības stratēģiju īstenošana” 3.1.rīcībā “Zivsaimniecības teritoriju un kultūras mantojuma saglabāšana”. Projektu iesniegšanas termiņš ir 2022.gada 15. septembra – 2022.gada 15. oktobrim, projekta īstenošanas termiņš – līdz 2023.gada 30. septembrim.

Skultes pagasta pakalpojumu sniegšanas centrs rosina iesniegt projektu “Es arī būšu kapteinis!”. Projekta ietvaros paredzēts rotaļu laukumā uzstādīt divus tematiskos rotaļu kompleksus “Kuģis” dažādu vecuma grupu bērniem, soliņus un atkritumu urnas, žogu, kā arī uzstādīt informatīvos stendus ar vēsturisko informāciju par kuģu būvi Vidzemes piekrastē 19.gadsimta pirmajā pusē un Skultes puses kuģu kapteiņiem.

Pamatojoties uz likuma „Par pašvaldībām” 12.pantu, 15.panta pirmās daļas 2.punktu, 42. panta pirmo daļu, **atklāti balsojot: PAR** – 9 deputāti (Jānis Bakmanis, Māris Beļaunieks, Lija Jokste, Dāvis Melnalksnis, Rūdolfs Pelēkais, Jānis Remess, Ziedonis Rubezis, Dagnis Straubergs, Regīna Tamane), **PRET –** nav, **ATTURAS –** nav, Limbažu novada dome **NOLEMJ:**

1. Atbalstīt ieceri iesniegt projektu “Es arī būšu kapteinis!”.
2. Noteikt projekta kopējās attiecināmās izmaksas 29 900 EUR, no tām EJZF finansējums 90%, t.i. 26 910 EUR, pašvaldības līdzfinansējums 10%, t.i. 2 990 EUR.
3. Uzdot Limbažu novada pašvaldības Limbažu novada administrācijas Attīstības un projektu nodaļai sadarbībā ar Skultes pagasta pakalpojumu sniegšanas centru sagatavot un līdz 2022. gada 15. oktobrim iesniegt projekta iesniegumu “Es arī būšu kapteinis!”.
4. Projekta atbalsta un īstenošanas gadījumā, pēc apliecinošo dokumentu saņemšanas Limbažu novada pašvaldībā, nodrošināt līdzfinansējumu 10% apmērā no projekta attiecināmām izmaksām.
5. Projekta atbalsta gadījumā Skultes pagasta pakalpojumu sniegšanas centra vadītājam veikt projekta vadītāja pienākumus, kā arī vērsties Limbažu novada pašvaldībā par saņemtā atbalsta iekļaušanu Limbažu novada pašvaldības budžetā un par Limbažu novada pašvaldības līdzfinansējuma piešķiršanu.
6. Atbildīgo par lēmuma izpildi noteikt Limbažu novada administrācijas Attīstības un projektu nodaļas vadītāju.
7. Kontroli par lēmuma izpildi uzdot Limbažu novada pašvaldības izpilddirektoram.

**Informācija**

Deputāts R. Pelēkais lūdz sniegt informāciju Attīstības un projektu nodaļai, vai un kur nodaļa saredz, kur varētu piesaistīt finansējumu Lielezera dabas takas un Lielezera pludmales bērnu laukuma sakārtošanai. Attīstības un projektu nodaļas vadītāja vietniece attīstības jautājumos S. Kacara informē, ka Limbažu pilsēta neietilpst biedrības “Jūrkante” teritorijā, un dotajā brīdī nav šādu izsludinātu konkursu. Attīstības un projektu nodaļas vadītājs Ģ. Ieleja papildina, ka Limbažu pilsēta ietilpst biedrības Vidzemes lauku partnerība “Brasla” teritorijā, bet Limbažu novada pašvaldība nevar realizēt pilsētas teritorijā nevienu projektu, līdz ar to “Braslā” nevar pretendēt uz finansējuma piesaisti. Limbažu pilsētā to var izdarīt biedrības un nodibinājumi. Deputāts M. Beļaunieks papildina, ka, lai varētu īstenot šo projektu, jābūt vai nu nomas līgumam vai biedrības īpašumā.

Sēdi slēdz plkst. 9.11

Sēdes vadītājs D. Straubergs

Sēdes protokoliste D. Tauriņa

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU